title: Οδηγία 2006/33/ΕΚ της Επιτροπής, της  20ής Μαρτίου 2006 , για τροποποίηση της οδηγίας 95/45/ΕΚ όσον αφορά το κίτρινο Sunset FCF (sunset yellow FCF) (E 110) και το διοξείδιο του τιτανίου (E 171)   (Κείμενο που παρουσιάζει ενδιαφέρον για τον ΕΟΧ)

text:
               21.3.2006

               EL

               Επίσημη Εφημερίδα της Ευρωπαϊκής Ένωσης

               L 82/10

         ΟΔΗΓΊΑ 2006/33/ΕΚ ΤΗΣ ΕΠΙΤΡΟΠΉΣ
   της 20ής Μαρτίου 2006
   για τροποποίηση της οδηγίας 95/45/ΕΚ όσον αφορά το κίτρινο Sunset FCF (sunset yellow FCF) (E 110) και το διοξείδιο του τιτανίου (E 171)
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 89/107/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για την ανθρώπινη διατροφή (1), και ιδίως το άρθρο 3 παράγραφος 3 στοιχείο α),
   Ύστερα από διαβούλευση με την Ευρωπαϊκή Αρχή για την Ασφάλεια των Τροφίμων,
   Εκτιμώντας τα ακόλουθα:

               (1)

               H οδηγία 95/45/ΕΚ της Επιτροπής της 26ης Ιουλίου 1995 περί θεσπίσεως ειδικών κριτηρίων καθαρότητας για τις χρωστικές ουσίες που χρησιμοποιούνται στα τρόφιμα (2), θεσπίζει κριτήρια καθαρότητας για τις χρωστικές που αναφέρονται στην οδηγία 94/36/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1994, για τις χρωστικές που μπορούν να χρησιμοποιούνται στα τρόφιμα (3).

               (2)

               Το κίτρινο Sunset FCF (E 110) έχει εγκριθεί στο πλαίσιο της οδηγίας 94/36/ΕΚ ως χρωστική ουσία για χρήση σε ορισμένα τρόφιμα. Έχει αποδειχθεί επιστημονικά ότι, υπό συγκεκριμένες συνθήκες, μπορεί να σχηματιστεί Sudan I [1-(φαινυλαζο)-2-ναφθαλενόλη] ως χημική πρόσμιξη, κατά την παραγωγή κίτρινου Sunset. Το Sudan I είναι μη εγκεκριμένη χρωστική ουσία και ανεπιθύμητη ουσία στα τρόφιμα. Η παρουσία του στο κίτρινο Sunset πρέπει επομένως να περιοριστεί σε ποσότητα κάτω από το όριο ανίχνευσης, δηλαδή τα 0,5 mg/kg. Επομένως, τα κριτήρια καθαρότητας για το κίτρινο Sunset FCF (E 110) πρέπει να τροποποιηθούν ανάλογα.

               (3)

               Πρέπει να ληφθούν υπόψη οι προδιαγραφές και οι αναλυτικές τεχνικές για τις πρόσθετες ουσίες που καθορίζονται στον Codex Alimentarius όπως συντάχθηκαν από τη μεικτή επιτροπή εμπειρογνωμόνων FAO/ΠΟΥ για τα πρόσθετα τροφίμων (JECFA). Η JECFA άρχισε την εφαρμογή ενός συστηματικού προγράμματος για την αντικατάσταση της δοκιμής για βαρέα μέταλλα (όπως ο μόλυβδος) σε όλες τις υφιστάμενες προδιαγραφές σχετικά με τις πρόσθετες ύλες τροφίμων με κατάλληλα όρια για τα συγκεκριμένα μέταλλα που η παρουσία τους είναι ανησυχητική. Επομένως, τα όρια αυτά για το κίτρινο Sunset FCF (E 110) πρέπει να τροποποιηθούν ανάλογα.

               (4)

               Το διοξείδιο του τιτανίου (E 171) έχει εγκριθεί στο πλαίσιο της οδηγίας 94/36/ΕΚ ως χρωστική ουσία για χρήση σε ορισμένα τρόφιμα. Το διοξείδιο του τιτανίου μπορεί να παρασκευαστεί με μορφή κρυστάλλων του ανατασίου ή του ρουτιλίου. Η φολλιδωτή μορφή του ρουτιλίου διαφέρει από αυτή του ανατασίου ως προς τη δομή και τις οπτικές ιδιότητες (pearlescence). Επιβάλλεται για τεχνικούς λόγους η χρήση της φολλιδωτής μορφής του ρουτιλίου ως χρωστικής ουσίας σε τρόφιμα και σε επιχρίσματα μεμβρανών για δισκία συμπληρωμάτων διατροφής. Στις 7 Δεκεμβρίου 2004, η Ευρωπαϊκή Αρχή για την Ασφάλεια των Τροφίμων δήλωσε ότι η χρήση ρουτυλίου του διοξειδίου του τιτανίου, σε άμορφη ή φολλιδωτή μορφή, δεν δημιουργεί ανησυχίες όσον αφορά την ασφάλεια. Επομένως, τα κριτήρια καθαρότητας του διοξειδίου του τιτανίου (Ε 171) πρέπει να τροποποιηθούν ώστε να περιλαμβάνουν τόσο τη μορφή του ανατασίου όσο και τη μορφή του ρουτιλίου αυτής της ουσίας.

               (5)

               Επομένως, η οδηγία 95/45/ΕΚ πρέπει να τροποποιηθεί ανάλογα.

               (6)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα της οδηγίας 95/45/ΕΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 10 Απριλίου 2007. Κοινοποιούν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
   Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Τα κράτη μέλη αποφασίζουν περί του τρόπου με τον οποίο θα διατυπώσουν την εν λόγω παραπομπή.
   2.   Τα κράτη μέλη κοινοποιούν στην Επιτροπή το κείμενο των ουσιωδών διατάξεων εθνικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 20 Μαρτίου 2006.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  EE L 40 της 11.2.1989, σ. 27· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).

      (2)  ΕΕ L 226 της 22.9.1995, σ. 1· οδηγία όπως τροποποιήθηκε τελευταία από την οδηγία 2004/47/ΕΚ (ΕΕ L 113 της 20.4.2004, σ. 24).

      (3)  ΕΕ L 237 της 10.9.1994, σ. 13· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003.

      ΠΑΡΑΡΤΗΜΑ
      Στο παράρτημα της οδηγίας 95/45/ΕΚ, το μέρος B τροποποιείται ως εξής:

                  1.

                  Το κείμενο σχετικά με το κίτρινο Sunset FCF (E 110) αντικαθίσταται από το ακόλουθο:

                              «E 110 ΚΙΤΡΙΝΟ SUNSET (SUNSET YELLOW) FCF

                                 Συνώνυμα

                              CI Κίτρινο τροφίμων 3, Κιτρινοπορτοκαλί S

                                 Ορισμός

                              Το κίτρινο Sunset FCF συνίσταται κυρίως από 2-υδροξυ-1-(4-σουλφοφαινυλάζο) ναφθαλένο-6-σουλφονικό νάτριο και βοηθητικές χρωστικές ύλες, μαζί με χλωριούχο ή/και θειικό νάτριο ως τα κύρια άχρωμα συστατικά.
                              Το κίτρινο Sunset FCF περιγράφεται ως το άλας με νάτριο. Επιτρέπεται επίσης η χρήση των αλάτων με ασβέστιο και κάλιο.

                              Κατάταξη

                              Αζόχρωμα

                              Αριθμός χρωματικού δείκτη

                              15985

                              Αριθμός EINECS

                              220-491-7

                              Χημική ονομασία

                              2-υδροξυ-1-(4-σουλφοφαινυλάζο) ναφθαλένο-6-σουλφονικό νάτριο

                              Χημικός τύπος

                              C16H10N2Na2O7S2

                              Μοριακό βάρος

                              452,37

                              Δοκιμασία

                              Περιεκτικότητα σε ολικές χρωστικές ύλες τουλάχιστον 85 %, υπολογιζόμενη σε άλας με νάτριο
                              E1 %
                                 1 cm555 σε μήκος κύματος 485 nm περίπου σε υδατικό διάλυμα με pH 7

                                 Περιγραφή

                              Σκόνη ή κόκκοι πορτοκαλοκόκκινου χρώματος

                              Ταυτοποίηση

                                          A.

                                          Φασματομετρία

                              Μέγιστο απορρόφησης σε νερό στα 485 nm περίπου σε pH 7

                                          B.

                                          Πορτοκαλί υδατικό διάλυμα

                              Καθαρότητα

                              Ύλες αδιάλυτες στο νερό

                              0,2 % κατ’ ανώτατο όριο

                              Βοηθητικές χρωστικές ύλες

                              5,0 % κατ’ ανώτατο όριο

                              1-(φαινυλαζο)-2-ναφθαλενόλη (Sudan I)

                              0,5 mg/kg κατ’ ανώτατο όριο

                              Οργανικές ενώσεις πλην χρωστικών υλών:

                              4-αμινο-βενζολο-1-σουλφονικό οξύ }
                              3-υδροξυ-ναφθαλενο-2,7-δισουλφονικό οξύ}
                              6-υδροξυ-ναφθαλενο-2-σουλφονικό οξύ}
                              7-υδροξυ-ναφθαλενο-1,3-δισουλφονικό οξύ}
                              4,4′-διαζω-αμινο-δι(βενζολοσουλφονικό οξύ)}
                              6,6′-οξυ-δι(ναφθαλενο-2-σουλφονικό οξύ)}

                              Συνολικά 0,5 % κατ’ ανώτατο όριο

                              Μη σουλφωμένες πρωτοταγείς αρωματικές αμίνες

                              0,01 % κατ’ ανώτατο όριο (υπολογιζόμενες ως ανιλίνη)

                              Ύλες εκχυλίσιμες με αιθέρα

                              0,2 % κατ’ ανώτατο όριο σε ουδέτερο περιβάλλον

                              Αρσενικό

                              3 mg/kg κατ’ ανώτατο όριο

                              Μόλυβδος

                              2 mg/kg κατ’ ανώτατο όριο

                              Υδράργυρος

                              1 mg/kg κατ’ ανώτατο όριο

                              Κάδμιο

                              1 mg/kg κατ’ ανώτατο όριο»

                  2.

                  Το κείμενο σχετικά με το διοξείδιο του τιτανίου (E 171) αντικαθίσταται από το ακόλουθο:

                              «E 171 ΔΙΟΞΕΙΔΙΟ ΤΟΥ ΤΙΤΑΝΙΟΥ

                                 Συνώνυμα

                              CI Λευκή χρωστική 6

                                 Ορισμός

                              Το διοξείδιο του τιτανίου συνίσταται κυρίως από καθαρό διοξείδιο του τιτανίου με την κρυσταλλική μορφή του ανατασίου ή/και του ρουτιλίου, το οποίο μπορεί να έχει επιστρωθεί με μικρές ποσότητες αλουμίνας ή/και διοξειδίου του πυριτίου για τη βελτίωση των τεχνικών ιδιοτήτων του προϊόντος

                              Κατάταξη

                              Ανόργανη ένωση

                              Αριθμός χρωματικού δείκτη

                              77891

                              Αριθμός EINECS

                              236-675-5

                              Χημική ονομασία

                              Διοξείδιο του τιτανίου

                              Χημικός τύπος

                              TiO2

                              Μοριακό βάρος

                              79,88

                              Δοκιμασία

                              Περιεκτικότητα τουλάχιστον 99 % επί ουσίας απαλλαγμένης από αλουμίνα και διοξείδιο του πυριτίου

                                 Περιγραφή

                              Άμορφη λευκή σκόνη

                              Ταυτοποίηση

                              Διαλυτότητα

                              Αδιάλυτο στο νερό και στους οργανικούς διαλύτες. Διαλύεται αργά σε υδροφθορικό οξύ και σε θερμό πυκνό θειικό οξύ.

                              Καθαρότητα

                              Απώλειες κατά τη ξήρανση

                              0,5 % (105 °C, 3 ώρες) κατ’ ανώτατο όριο

                              Απώλειες κατά την ανάφλεξη

                              1,0 % κατ’ ανώτατο όριο επί ουσίας απαλλαγμένης από πτητικές ύλες (800 °C)

                              Οξείδιο του αργιλίου ή/και διοξείδιο του πυριτίου

                              Συνολικά 2,0 % κατ’ ανώτατο όριο

                              Ύλες διαλυτές σε 0,5 N HCl

                              0,5 % κατ’ ανώτατο όριο επί ουσίας απαλλαγμένης από αλουμίνα και διοξείδιο του πυριτίου και, επιπλέον, για προϊόντα που περιέχουν αλουμίνα ή/και διοξείδιο του πυριτίου 1,5 % κατ’ ανώτατο όριο επί του προϊόντος όπως διατίθεται στην αγορά.

                              Υδατοδιαλυτές ύλες

                              0,5 % κατ’ ανώτατο όριο

                              Κάδμιο

                              1 mg/kg κατ’ ανώτατο όριο

                              Αντιμόνιο

                              50 mg/kg κατ’ ανώτατο όριο μετά από πλήρη διάλυση

                              Αρσενικό

                              3 mg/kg κατ’ ανώτατο όριο μετά από πλήρη διάλυση

                              Μόλυβδος

                              10 mg/kg κατ’ ανώτατο όριο μετά από πλήρη διάλυση

                              Υδράργυρος

                              1 mg/kg κατ’ ανώτατο όριο μετά από πλήρη διάλυση

                              Ψευδάργυρος

                              50 mg/kg κατ’ ανώτατο όριο μετά από πλήρη διάλυση».


title: Οδηγία 2010/70/ΕΕ της Επιτροπής, της 28ης Οκτωβρίου 2010 , για την τροποποίηση της οδηγίας 91/414/ΕΟΚ του Συμβουλίου σχετικά με τη λήξη της ημερομηνίας για την καταχώριση της δραστικής ουσίας carbendazim στο παράρτημα I  Κείμενο που παρουσιάζει ενδιαφέρον για τον ΕΟΧ

text:
               29.10.2010

               EL

               Επίσημη Εφημερίδα της Ευρωπαϊκής Ένωσης

               L 283/27

         ΟΔΗΓΊΑ 2010/70/ΕΕ ΤΗΣ ΕΠΙΤΡΟΠΉΣ
   της 28ης Οκτωβρίου 2010
   για την τροποποίηση της οδηγίας 91/414/ΕΟΚ του Συμβουλίου σχετικά με τη λήξη της ημερομηνίας για την καταχώριση της δραστικής ουσίας carbendazim στο παράρτημα I
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1 δεύτερο εδάφιο δεύτερη περίπτωση,
   Εκτιμώντας τα ακόλουθα:

               (1)

               Με την οδηγία 2006/135/ΕΚ της Επιτροπής (2), η ουσία carbendazim καταχωρίστηκε ως δραστική ουσία στο παράρτημα Ι της οδηγίας 91/414/ΕΟΚ. Η εν λόγω καταχώριση λήγει στις 31 Δεκεμβρίου 2010.

               (2)

               Κατόπιν αίτησης η καταχώριση μιας δραστικής ουσίας μπορεί να ανανεωθεί για περίοδο που δεν υπερβαίνει τα δέκα έτη. Στις 6 Αυγούστου 2007 η Επιτροπή έλαβε τέτοια αίτηση από τον κοινοποιούντα σχετικά με την ανανέωση της καταχώρισης της εν λόγω ουσίας.

               (3)

               Στις 10 Ιανουαρίου 2008 ο κοινοποιών υπέβαλε τεχνικό φάκελο στη Γερμανία, που είναι το κράτος μέλος-εισηγητής, προς υποστήριξη της αίτησής του. Η Γερμανία υπέβαλε το σχέδιο έκθεσης επανεκτίμησής της στις 27 Ιουλίου 2009. Η Ευρωπαϊκή Αρχή για την Ασφάλεια των Τροφίμων πραγματοποίησε στη συνέχεια επαναξιολόγηση ομοτίμων, η οποία οριστικοποιήθηκε στις 30 Απριλίου 2010.

               (4)

               Επειδή είναι αδύνατο να ολοκληρωθεί η διαδικασία ανανέωσης πριν από την ημερομηνία λήξης της καταχώρισης της ουσίας carbendazim και επειδή η αίτηση ανανέωσης υποβλήθηκε εγκαίρως, σύμφωνα με το άρθρο 5 παράγραφος 5 της οδηγίας 91/414/ΕΟΚ, χορηγείται ανανέωση για την περίοδο που χρειάζεται για την ολοκλήρωση της εν λόγω διαδικασίας.

               (5)

               Ως εκ τούτου, κρίνεται σκόπιμο να τροποποιηθεί αναλόγως η οδηγία 91/414/ΕΟΚ.

               (6)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Στο παράρτημα I της οδηγίας 91/414/ΕΟΚ, στη σειρά αριθ. 149 [carbendazim (μη δηλωμένες στερεοχημικές παράμετροι) αριθ. CAS 10605-21-7 αριθ. CIPAC 263], στην έκτη στήλη (λήξη της καταχώρισης), οι λέξεις «31 Δεκεμβρίου 2010» αντικαθίστανται από τις λέξεις «13 Ιουνίου 2011».
   Άρθρο 2
   Τα κράτη μέλη θεσπίζουν και δημοσιεύουν, πριν από τις 31 Δεκεμβρίου 2010, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Ιανουαρίου 2011.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 28 Οκτωβρίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 230 της 19.8.1991, σ. 1.

      (2)  ΕΕ L 349 της 12.12.2006, σ. 37.


Avis juridique important

|

31985L0586

Οδηγία 85/586/ΕΟΚ του Συμβουλίου της 20ής Δεκεμβρίου 1985 για τεχνική προσαρμογή, λόγω της προσχώρησης της Ισπανίας και της Πορτογαλίας, των οδηγιών 64/432/ΕΟΚ, 64/433/ΕΟΚ, 77/99/ΕΟΚ, 77/504/ΕΟΚ, 80/217/ΕΟΚ και 80/1095/ΕΟΚ που αφορούν τον κτηνιατρικό τομέα

Επίσημη Εφημερίδα αριθ. L 372 της 31/12/1985 σ. 0044 - 0045 Ισπανική ειδική έκδοση: Κεφάλαιο 03 τόμος 40 σ. 0111  Πορτογαλική ειδική έκδοση : Κεφάλαιο 03 τόμος 40 σ. 0111  Φινλανδική ειδική έκδοση: Κεφάλαιο 3 τόμος 20 σ. 0074  Σουηδική ειδική έκδοση: Κεφάλαιο 3 τόμος 20 σ. 0074

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Δεκεμβρίου 1985 για τεχνική προσαρμογή, λόγω της προσχώρησης της Ισπανίας και της Πορτογαλίας, των οδηγιών 64/432/ΕΟΚ, 64/433/ΕΟΚ, 77/99/ΕΟΚ, 80/217/ΕΟΚ και 80/1095/ΕΟΚ που αφορούν τον κτηνιατρικό τομέα (85/586/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση των Ευρωπαϊκών Κοινοτήτων,την πράξη προσχώρησης της Ισπανίας και της Πορτογαλίας, και ιδίως το άρθρο 369,την πρόταση της Επιτροπής,Εκτιμώντας:ότι, για να ληφθεί υπόψη η προσχώρηση της Ισπανίας και της Πορτογαλίας, πρέπει να συμπληρωθούν οι κατάλογοι των εργαστηρίων που έχουν καταρτισθεί στην κοινοτική νομοθεσία, ήτοι στην οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από την οδηγία 85/320/ΕΟΚ(2), καθώς και στην οδηγία 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασσικής πανώλης των χοίρων (3), όπως τροποποιήθηκε τελευταία από την οδηγία 84/645/ΕΟΚ (4)·(1) ΕΕ αριθ. L 121 της 29.7.1964, σ.1977/64.(2) ΕΕ αριθ. L 168 της 28.6.1985, σ. 36.(3) ΕΕ αριθ. L 47 της 21.2.1980, σ. 11.(4) ΕΕ αριθ. L 339 της 27.12.1984, σ. 33.ότι πρέπει να προσαρμοσθούν τα κοινοτικά πιστοποιητικά σχετικά με τις συναλλαγές ζωντανών βοοειδών και χοίρων και η σήμανση καταλληλότητας για τα νωπά κρέατα και τα προϊόντα με βάση το κρέας· ότι η προσαρμογή αυτή αφορά την οδηγία 64/432/ΕΟΚ, του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (5), όπως τροποποιήθηκε τελευταία από την οδηγία 85/325/ΕΟΚ (6),καθώς και την οδηγία 77/99/ΕΟΚ του Συμβουλίου της 21ης Δεκεμβρίου 1976 περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας (7), όπως τροποποιήθηκε τελευταία από την οδηγία 85/328/ΕΟΚ(8)·(5) ΕΕ αριθ. 121 της 29.7.1964, σ. 2012/64.(6) ΕΕ αριθ. L 168 της 28.6.1985, σ. 47.(7) ΕΕ αριθ. L 26 της 31.1.1977, σ. 85.(8) ΕΕ αριθ. L 168 της 28.6.1985, σ. 50.ότι πρέπει να τροποποιηθεί η οδηγία 77/504/ΕΟΚ του Συμβουλίου της 25ης Ιουλίου 1977 περί των ζώων αναπαραγωγής του βοείου είδους καθαρόαιμου γένους (1), όπως τροποποιήθηκε τελευταία από την πράξη προσχώρησης της Ελλάδας (2), ώστε να ληφθεί υπόψη η παρέκκλιση που προβλέπεται για την Πορτογαλία από το άρθρο 343 της πράξης προσχώρησης του 1985·(1) ΕΕ αριθ. L 206 της 12.8.1977, σ. 8.(2) ΕΕ αριθ. L 291 της 19.11.1979, σ. 17.ότι είναι αναγκαίο να καταστεί δυνατός ο καθορισμός, σύμφωνα με μια κοινοτική διαδικασία, των μέτρων καταπολέμησης που πρέπει να εφαρμόσουν η Ισπανία και η Πορτογαλία για την εξάλειψη της κλασσικής πανώλης των χοίρων· ότι, για το σκοπό αυτό, πρέπει να προσαρμοσθεί η οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασσική πανώλη των χοίρων (3), όπως τροποποιήθηκε από την οδηγία 81/47/ΕΟΚ(4)·(3) ΕΕ αριθ. L 325 της 1.12.1980, σ. 5.(4) ΕΕ αριθ. L 186 της 8.7.1981, σ. 20.ότι, για να ληφθεί υπόψη η προσχώρηση της Ισπανίας και της Πορτογαλίας, πρέπει να συμπληρωθεί ο ορισμός της έννοιας της περιοχής που αναφέρεται στην οδηγία 64/432/ΕΟΚ·ότι, δυνάμει του άρθρου 2 παράγραφος 3 της πράξης προσχώρησης της Ισπανίας και της Πορτογαλίας, τα όργανα της Κοινότητας μπορούν να θεσπίσουν, πριν από την προσχώρηση, τα μέτρα που αναφέρονται στο άρθρο 369 της πράξης προσχώρησης, τα οποία τίθενται σε ισχύ με την επιφύλαξη και από της ημερομηνίας έναρξης της ισχύος της εν λόγω συνθήκης,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1Η οδηγία 64/432/ΕΟΚ τροποιείται ως εξής:1. Στο άρθρο 2 στοιχείο ιε) προστίθενται οι ακόλουθες περιπτώσεις: «- για την Ισπανία: Provincia, - για την ηπειρωτική Πορταγαλία: distrito, και για την πρώτη υπόλοιπη επικράτεια : regiγo autonoma.»2. Στο παράρτημα Β σημείο 12 προστίθενται τα ακόλουθα στοιχεία: «ια) Ισπανία - Laboratσrio de Sanidad y Producciσn Animal de Granada· ιβ) Πορτογαλία - Laboratσrio Nacional de Investigaηγo Veterinαria - Lisboa.»3. Στο παράρτημα Γ σημείο 9 προστίθενται τα ακόλουθα: «ια) Ισπανία - Centro National de Brucelosis de Murcia· ιβ) Πορτογαλία - Laboratσrio Nacional de Investigaηγo Veterinαria - Lisboa.»4. Στο παράρτημα ΣΤ υπόδειγμα Ι, στην υποσημείωση «4» προστίθεται:«στην Ισπανία: Inspector Vaterinario, στην Πορτογαλία: Inspector Veterinαrio.»5. Στο παράρτημα ΣΤ υπόδειγμα ΙΙ, στην υποσημείωση «5» προστίθεται: «στην Ισπανία: Inspector Veterinario, στην Πορταγαλία: Inspector Veterinαrio.»6. Στο παράρτημα ΣΤ υπόδειγμα ΙΙΙ, στην υποσημείωση «4» προστίθεται: «στην Ισπανία: Inspector Vaterinario, στην Πορτογαλία: Inspector Vaterinαrio.»7. Στο παράρτημα ΣΤ, υπόδειγμα IV, στην υποσημείωση «5» προστίθεται: «στην Ισπανία: Inspector Veterinario, στην Πορταγαλία: Inspector Veterinαrio.»8. Στο παράρτημα Ζ σημείο Α 2 προστίθενται τα ακόλουθα: «ι) Ισπανία - Laboratorio de Sanidad y Producciσn Animal de Barcelona· ια) Πορτογαλία - Laboratσrio Nacional de Investigaηγo Veterinαria - Lisboa.» Άρθρο 2Στο παράρτημα Ι κεφάλαιο Χ σημείο 49 στοιχείο α) της οδηγίας 64/433/ΕΟΚ, η πρώτη περίπτωση συμπληρώνεται με τα ακόλουθα αρχικά:«- ESP - P». Άρθρο 3 Στο παράρτημα Α κεφάλαιο VII σημείο 33 στοιχείο α) πρώτη περίπτωση της οδηγίας 77/99/ΕΟΚ μετά το αρχικό «Ε» προστίθενται τα αρχικά «ΕSP -P». Άρθρο 4Στο άρθρο 2 της οδηγίας 77/504/ΕΟΚ προστίθεται το ακόλουθο εδάφιο: «Εντούτοις, επιτρέπεται να διατηρήσει η Πορταγαλία, μέχρι τις 31 Δεκεμβρίου 1990, το αργότερο, τους περιορισμούς κατά την εισαγωγή των βοοειδών που αναφέρονται στο προηγούμενο εδάφιο πρώτη περίπτωση, σε περίπτωση που οι εν λόγω φυλές δεν αναγράφονται στον κατάλογο των φυλών που επιτρέπονται στην Πορταγαλία. Η Πορτογαλία ανακοινώνει στην Επιτροπή jai τα κράτη μέλη τον κατάλογο των φυλών που επιτρέπονται.» Άρθρο 5Στο παράρτημα ΙΙ της οδηγίας 80/217/ΕΟΚ στον κατάλογο των εθνικών εργαστηρίων για την πανώλη των χοίρων προστίθενται τα εξής: «Ισπανία: Laboratorio de Sanidad y Producciσn Animal de Barcelona Πορτογαλία: Laboratσrio Nacional de Investigaηγo Veterinαria - Lisboa.»Άρθρο 6Η οδηγία 80/1095/ΕΟΚ τροποποιείται ως εξής:1. Στο άρθρο 3 παράγραφος 2 προστίθεται το ακόλουθο εδάφιο: « Το καθεστώς της Ισπανίας και της Πορταγαλίας θα καθοριστεί με την αυτή διαδικασία, πριν από την 1η Ιουλίου 1986, για να προβλεφθούν τα μέτρα καταπολέμησης που θα κριθούν κατάλληλα για να αντιμετωπισθεί η συγκεκριμένη κατάσταση.»2. Στο άρθρο 12 παράγραφος 2 προστίθενται τα ακόλουθα: «και, όσον αφορά την Ισπανία και την Πορτογαλία, πριν από την 1η Ιουλίου 1992.» Άρθρο 7Με την επιφύλαξη της έναρξης της ισχύος της συνθήκης προσχώρησης της Ισπανίας και της Πορτογαλίας, τα κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο την 1η Ιανουαρίου 1986. Ενημερώνουν αμέσως σχετικά την Επιτροπή. Άρθρο 8Η παρούσα οδηγία απευθύνεται στα κράτη μέλη.Βρυξέλλες, 20 Δεκεμβρίου 1985.Για το Συμβούλιο Ο Πρόεδρος R. STEICHEN